Title: HAAPSALU LINNAVOLIKOGU
Author: Haapsalu Linna Volikogu
Last saved by: Asta Urb
Company: Haapsalu Linnavalitsus

K O R R A L D U S

Haapsalu,			23. mai 2006 nr 387

Loa andmine AS-le Trio LSL
sotsiaalkampaania “Selge Grupijuht”
korraldamiseks

Läbi vaadanud AS TRIO LSL (asukoht Narva mnt 63, 10152 Tallinn, registrikood 10038966, edaspidi Korraldaja) 15.05.2006 taotluse (reg nr 14-1.6/2953) loa saamiseks Kuku raadio iga-aastase sotsiaalkampaania “Selge Grupijuht” korraldamiseks Haapsalu Hotelli (Posti 43, Haapsalu) ees ning juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, § 31, Haapsalu põhimääruse § 35 lg 1 p 2, § 63 , Haapsalu linna avaliku korra eeskirja punktist 4.2., Teede ja tänavate sulgemise maksumääruse punktist 7.1.2 ja haldusmenetluse seadusest Haapsalu Linnavalitsus

k o r r a l d a b:

1.	Lubada AS TRIO LSL korraldada, 08.06.2006 kell 12.00-18.00, Kuku raadio iga-aastane sotsiaalkampaania “Selge Grupijuht” Haapsalu Hotelli ees (Posti 43).
2.	Ürituse ajal tagab avaliku korra ja avaliku korra eeskirja täitmise AS TRIO LSL turundusjuht Teet Koljal.
3.	Korraldajal tagada territooriumi korrashoid ja üritusejärgne koristus.
4.	Korraldus teha teatavaks Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne–Eesti Häirekeskusele (Pikk 18, 80010 Pärnu), AS TRIO LSL (Narva mnt 63, 10152 Tallinn) korralduse koopia saatmisega posti teel, linnakeskkonna osakonnale (E. Kallaste) ning haridus- ja kultuuriosakonnale (S. Matteus) korralduse koopia üleandmisega allkirja vastu.
5.	Korraldus jõustub teatavakstegemisest.
6.	Korraldus avalikustada väljapanekuga linnavalitsuse fuajees.
7.	Korralduse peale võib esitada kaebuse Tallinna Halduskohtule halduskohtumenetluse seaduslikus sätestatud korras 30 päeva jooksul korralduse teatavakstegemisest.

Teet Kallasvee
Linnapea				Erko Kalev
				Linnasekretär